“Om vir jou kleuter te sê dat hy of sy gesteel gaan word of dat hulle ontvoer gaan word, is abstrakte konsepte wat hulle nie verstaan nie. Omdat hulle dit nie verstaan nie, is hulle bang daarvoor. Die wyse waarop die inligting aan hulle oorgedra word, maak die wêreld se verskil.”
“Deur speletjies te gebruik om konsepte oor te dra, is daar ŉ aspek van pret en sodoende skakel jy die vrees uit,” verduidelik Van der Spuy.
Ouers moet ook altyd seker maak dat dit lyk asof hulle in beheer van ŉ situasie is. “Sodra jou kind agterkom jy is nie in beheer nie, beleef hy of sy instinktief vrees. Inligting moet dus op ŉ koel en kalm wyse oorgedra word, sodat jou kinders nie jou paniekerigheid ervaar nie.”
Leer jou kind om sy lyf en instinkte te vertrou. “Sodra sy lyfie ongemaklik is, moet hy weet dat hy homself uit die situasie moet verwyder.”
Indien jou kind nog huis toe stap van die skool af, identifiseer sekere plekke langs die pad waar hy kan afdraai of aanklop indien hy voel hy is in gevaar. “Dit moet mense wees wat jy as ouer ook vertrou.”
Help nie om die kinders bang te praat of angsbevange te laat nie.Gee hulle die feite soos dit is en laat hulle weet waaroor dit alles gaan.Ons lewe in gevaarlike tye